Rettens dom (Sjette Afdeling) af 16. december 2020 –

Balti Gaas mod Kommissionen og INEA

(Forenede sager T-236/17 og T-596/17)

»Finansiel støtte i henhold til Connecting Europe-faciliteten for perioden 2014-2020 – området for den transeuropæiske energiinfrastruktur – indkaldelser af forslag – passivitetssøgsmål – manglende opfordring til at handle – afvisning – annullationssøgsmål – retsakt, der ikke kan gøres til genstand for et søgsmål – forberedende akt – delvis afvisning – afgørelse om at afslå et forslag – åbenbart urigtigt skøn – begrundelsespligt – Kommissionens kompetence«

1. Retslig procedure – stævning – formkrav – fastlæggelse af søgsmålets genstand – kort fremstilling af søgsmålsgrundene – utvetydig formulering af sagsøgerens påstande [Art. 263, TEUF; statutten for Domstolen, art. 21, stk. 1, og art. 53, stk. 1; Rettens procesreglement, art. 76, litra d)] (jf. præmis 70)

2. Retslig procedure – stævning – formkrav – påstande – ændring under sagens behandling – afvisning (Rettens procesreglement, art. 76 og 84) (jf. præmis 71)

3. Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – forberedende retsakter – skrivelse fra Forvaltningsorganet for Innovation og Netværk (INEA), hvorved modtageren underrettes om, at dennes forslag til finansiel støtte ikke opføres på et udkast til en liste over de forslag, der er udvalgt – ikke omfattet (Art. 263 TEUF) (jf. præmis 87-104)

4. Passivitetssøgsmål – opfordring til institutionen – opfordring til at handle – opfordring af udtrykkelig og præcis karakter – foreligger ikke – afvisning (Art. 265, stk. 2, TEUF) (jf. præmis 112 og 113)

5. Retslig procedure – formalitetsindsigelse – Rettens beføjelse til at frifinde en sagsøgt uden at tage stilling til en formalitetsindsigelse – omfanget af Rettens skønsmæssige beføjelse (Rettens procesreglement, art. 126 og 130) (jf. præmis 117 og 118)

6. økonomisk, social og territorial samhørighed – strukturelle interventioner – EU-finansiering – store projekter – bedømmelse – Kommissionens skøn – domstolsprøvelse – grænser (Europa-Parlamentets og Rådets forordning nr. 966/2012, nr. 347/2013 og nr. 1316/2013) (jf. præmis 146-152 og 189)

7. Institutionernes retsakter – begrundelse – forpligtelse – rækkevidde – Individuelle beslutninger (Art. 296 TEUF) (jf. præmis 197-211)

Angående

Dels en påstand støttet på artikel 263 TEUF om annullation af den afgørelse, som angiveligt var indeholdt i INEA’s skrivelse af 17. februar 2017 vedrørende det forslag fra sagsøgeren, der blev fremsat som svar på den anden indkaldelse af forslag, der blev iværksat for 2016 inden for rammerne af Connecting Europe-faciliteten (CEF) på grundlag af det flerårige arbejdsprogram, der er vedtaget som led i Kommissionens gennemførelsesafgørelse C(2016)1587 final af 17. marts 2016 om ændring af Kommissionens gennemførelsesafgørelse C(2014)2080 om opstilling af et flerårigt arbejdsprogram for tildeling af finansiel støtte inden for den transeuropæiske energiinfrastruktur under CEF for perioden 2014-2020 (sag T-236/17), dels principalt en påstand støttet på artikel 265 TEUF om, at det fastslås, at Kommissionen ulovligt har undladt at vedtage en begrundet afgørelse vedrørende det nævnte forslag fra sagsøgeren, og subsidiært en påstand om annullation af Kommissionens gennemførelsesafgørelse C(2017) 1593 final af 14. marts 2017 om udvælgelse og tildeling af tilskud til indsatser, som bidrager til projekter af fælles interesse i henhold til CEF inden for den transeuropæiske energiinfrastruktur (sag T-596/17).

Konklusion

1) Søgsmålet afvises i sag T-236/17. Europa-Kommissionen og Forvaltningsorganet for Innovation og Netværk (INEA) frifindes i sag T-596/17, idet søgsmålet delvist afvises og delvist forkastes som ugrundet.

2) Forvaltningsorganet for Innovation og Netværk (INEA) bærer sine egne omkostninger og betaler de af Balti Gaas OÜ afholdte omkostninger i sag T-236/17, og Kommissionen bærer sine egne omkostninger i denne sag.

3) Balti Gaas bærer sine egne omkostninger og betaler de af Kommissionen afholdte omkostninger i sag T-596/17.